ན་མོ ཤཱཀྱ་མུ་ནེ་ཡེ། འཛམ་བུའི་གསེར་སྦྱངས་ལས་གྲུབ་ས་འཛིན་དབང་། །
མཚན་དཔེའི་དྲ་བས་འཁྱུད་པའི་གཟུགས་ཀྱི་སྐུ། །མཐོང་བས་དོན་ལྡན་ངེས་ལེགས་
ལ་སྦྱོར་བའི། །རྒྱལ་བ་ཟས་གཙང་སྲས་པོར་གསོལ་བ་འདེབས། །གང་གི་མགུར་
གནས་གཞོམ་མེད་ནཱ་དའི་སྒྲ།
།ཐོས་
༡ (94! 9,
•
པས་སྲིད་ཞིའི་གདུང་སེལ་ཐོས་འཛིན་རྒྱན། །ཡན་ལག་དྲུག་ཅུའི་གསུང་ལ་གསོལ་
བ་འདེབས། །ཀུན་གསལ་ཞགས་པས་འཆིང་བར་ནུས་མིན་པའི། །རྒྱ་ཆེན་ཕ་མཐའ་
བྲལ་བ་ཤེས་བྱའི་ཁྱོན། །མངོན་སུམ་གཟིགས་པའི་ཡེ་ཤེས་མཆོག་གི་ཐུགས། །རྣམ་
པ་ཐམས་ཅད་མཁྱེན་ལ་གསོལ་བ་འདེབས། །འོག་མིན་གནས་སུ་སྐུ་གསུམ་མངོན་
གྱུར་ཀྱང༌། །འཛམ་བུ་གླིང་དུ་མཛད་པ་བཅུ་གཉིས་ཀྱི། །ཚུལ་བསྟན་འགྲོ་བ་འདྲེན་
པའི་ཐབས་མཁས་ཅན། །ཀུན་མཁྱེན་ཉི་མའི་གཉེན་ལ་གསོལ་བ་འདེབས། །དེ་
ལྟར་གསོལ་བ་བཏབ་པའི་བྱིན་རླབས་ཀྱིས། །ཚེ་རབས་ཀུན་ཏུ་སངས་རྒྱས་བསྟན་
པ་ལ། །ཞུགས་ནས་དེ་དོན་ཚུལ་བཞིན་ཉམས་བླངས་པས། །ཀུན་མཁྱེན་ཡེ་ཤེས་རྒྱ་
མཚོར་འཇུག་གྱུར་ཅིག །ཅེས་བཅོམ་ལྡན་འདས་རྒྱལ་བ་ཤཱཀྱ་ཐུབ་པ་ལ་བསྟོད་པའི་རིམ་པ་འདི་
ནི་སུ་ཉིད་ཨུ་ཆིང་ཝང་གིས་བསྐུལ་བའི་ངོར་ཟ་ཧོར་གྱི་བནྡེས་ཏལ་ཁར་སྦྱར་བའི་ཡི་གེ་པ་ནི་འཇམ་
དཔལ་ལོ།། །།བཀྲ་ཤིས། །
507